               4.11.2016

               BG

               Официален вестник на Европейския съюз

               C 407/98

         P8_TA(2015)0235
   Искане за снемане на имунитета на Удо Фогт
   Решение на Европейския парламент от 24 юни 2015 г. относно искане за снемане на имунитета на Удо Фогт (2015/2072(IMM))
   (2016/C 407/15)

      Европейският парламент,

               —

               като взе предвид искането за снемане на имунитета на Удо Фогт, изпратено на 9 февруари 2015 г. от председателя на Берлинския областен апелативен съд (Kammergericht Berlin) (Реф. (3) 161 Ss 189/14 (14/15) и обявено в пленарно заседание на 25 март 2015 г.,

               —

               след като изслуша Удо Фогт съгласно член 9, параграф 5 от своя правилник,

               —

               като взе предвид членове 8 и 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),

               —

               като взе предвид член 46 от Конституцията на Федерална република Германия,

               —

               като взе предвид член 5, параграф 2, член 6, параграф 1 и член 9 от своя правилник,

               —

               като взе предвид доклада на комисията по правни въпроси (A8-0192/2015),

               A.

               като има предвид, че председателят на Берлинския областен апелативен съд (Kammergericht Berlin) е подал искане за снемане на парламентарния имунитет на Удо Фогт във връзка с правно действие, свързано с обвинение в престъпление;

               Б.

               като има предвид, че в съответствие с член 9 от Протокол № 7 за привилегиите и имунитетите на Европейския съюз членовете на ЕП притежават на територията на тяхната собствена държава имунитетите, предоставяни на членовете на националните парламенти;

               B.

               като има предвид, че по силата на член 46, параграф 2 от Конституцията на Федерална република Германия срещу член на Парламента не може да се възбужда наказателно преследване и той не може да бъде задържан за наказуемо деяние без разрешението на Парламента, освен при определени специфични обстоятелства;

               Г.

               като има предвид, че Удо Фогт е обвинен в подбуждане и колективни обиди в публикация, издадена от Националдемократическата партия на Германия по време на Световното първенство на ФИФА през 2006 г., за която той е отговарял в качеството си на председател на партията;

               Д.

               като има предвид, че обвиненията явно не са свързани с позицията на Удо Фогт като член на Европейския парламент, а произтичат от функцията му на председател на Националдемократическата партия на Германия;

               E.

               като има предвид, че деянията, в които е обвинен, не са свързани с изразени от него мнения или подадени гласове на член на Европейския парламент в изпълнение на неговите задължения по смисъла на член 8 от Протокол № 7 за привилегиите и имунитетите на Европейския съюз, като се отчита също, че обвинението се отнася до деяния, извършени през 2006 г., което е много преди избирането на Удо Фогт за член на Европейския парламент през 2014 г.;

               Ж.

               като има предвид, че Удо Фогт твърди, че продължителността на производството, което е започнало през 2006 г., показва желание за възпрепятстване на неговата парламентарна дейност; като има предвид обаче, че настоящото искане за снемане на имунитет се обяснява с последващи производства, образувани вследствие на жалба, подадена от самия Удо Фогт, и следователно принципът „nemo auditur propriam turpitudinem allegans“ (никой не може да черпи права от собственото си противоправно поведение) се отнася до това възражение;

               З.

               като има предвид, че не може да има никакво съмнение относно опит да се възпрепятства парламентарната дейност на Удо Фогт (fumus persecutionis) с производствата, тъй като те са образувани няколко години, преди той да заеме мястото си в Европейския парламент;

               1.

               Решава да снеме парламентарния имунитет на Удо Фогт;

               2.

               Възлага на своя председател да предаде незабавно настоящото решение и доклада на своята компетентна комисия съответно на Берлинския областен апелативен съд (Kammergericht Berlin) и на Удо Фогт.

      (1)  Решение на Съда от 12 май 1964 г. по дело Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г. по дело Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г. по дело Mote/Парламент, T-345/05, ECLI:EU:T:2008:440; решение на Съда от 21 октомври 2008 г. по дело Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г. по дело Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г. по дело Patriciello, C-163/10, ECLI: EU:C:2011:543; решение на Общия съд от 17 януари 2013 г. по дело Gollnisch/Парламент, T-346/11 и T-347/11, ECLI:EU:T:2013:23.


title: Решение (ОВППС) 2016/1636 на Комитета по политика и сигурност от 6 септември 2016 година относно приемането на приноса на трети държави за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2016)

text:
               10.9.2016

               BG

               Официален вестник на Европейския съюз

               L 243/13

         РЕШЕНИЕ (ОВППС) 2016/1636 НА КОМИТЕТА ПО ПОЛИТИКА И СИГУРНОСТ
   от 6 септември 2016 година
   относно приемането на приноса на трети държави за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1),
   като има предвид, че:

               (1)

               Съгласно член 8, параграф 2 от свое Решение (ОВППС) 2016/610 Съветът оправомощи Комитета по политика и сигурност (КПС) да взема съответните решения относно приемането на предложения принос от трети държави.

               (2)

               Предвид препоръката на командващия мисията на ЕС относно приноса на Грузия и мнението на Военния комитет на Европейския съюз, приносът на Грузия следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Принос на трети държави
   1.   Приносът на Грузия за EUTM RCA се приема и се счита за значим.
   2.   Грузия се освобождава от финансов принос в бюджета на EUTM RCA.
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 6 септември 2016 година.

            За Комитета по политика и сигурност

            Председател

         W. STEVENS

      (1)  ОВ L 104, 20.4.2016 г., стр. 21.


title: Решение относно прилагането на разпоредбите на Договора във връзка с движението на капитали за Алжир и за френските отвъдморски департаменти

text:
Важна правна забележка

|

31960D0712

Официален вестник n° 043 , 12/07/1960 стр. 0919 - 0920 специално датско издание поредица I глава 1959-1962 стр. 0046  специално английско издание: поредица I глава 1959-1962 стр. 0048  специално гръцко издание: глава 10 том 1 стр. 0003  специално испанско издание: глава 10 том 1 стр. 0005  специално португалско издание глава 10 том 1 стр. 0005  специално чешко издание глава 01 том 01 стр. 8  - 8 специално испанско издание глава 01 том 01 стр. 8  - 8 специално унгарско издание глава 01 том 01 стр. 8  - 8 специално литвийско издание глава 01 том 01 стр. 8  - 8 LV.ES глава 01 том 01 стр. 8  - 8 MT.ES глава 01 том 01 стр. 8  - 8 PL.ES глава 01 том 01 стр. 8  - 8 SK.ES глава 01 том 01 стр. 8  - 8 специално словенско издание глава 01 том 01 стр. 8  - 8

		19600511Решениеотносно прилагането на разпоредбите на Договора във връзка с движението на капитали за Алжир и за френските отвъдморски департаментиСЪВЕТЪТ НА ЕВРОПЕЙСКАТА ИКОНОМИЧЕСКА ОБЩНОСТ,като взе предвид Договора, и по-специално член 227, параграф 2 от него;като взе предвид предложението на Комисията;като има предвид, че в съответствие с член 227,, параграф 2, алинея втора на Съвета се предоставя да определи условията, при които разпоредбите на Договора, различни от тези, определени в алинея първа, и по-специално разпоредбите относно капитали следва да се прилагат за Алжир и за френските отвъдморски департаменти;като има предвид, че на Съвета е представено предложение за Директива относно либерализиране на движението на капитали, направено от Комисията в съответствие с член 69 от Договора;като има предвид, че законодателството относно движението на капитали, което е в сила в Алжир и във френските отвъдморски департаменти, както и специалните икономически условия в тези територии и необходимостта от тяхното икономическо и социално развитие правят целесъобразно прилагането за тези зони на разпоредбите на Договора по отношение на капиталите;ПРИЕ НАСТОЯЩОТО РЕШЕНИЕ:Член 1Членове 67до 73 от Договора и разпоредбите на член 106 относно движението на капитали се прилагат за Алжир и за френските отвъдморски департаменти.Член 2Решението влиза в сила на 11 май 1960 г.Съставено в Люксембург на 11 май 1960 година.За СъветаГенерален секретарCalmesПредседателEugène Schaus--------------------------------------------------


title: 2009/718/ЕО: Решение на Съвета от 7 септември 2009 година относно сключването на Споразумение под формата на размяна на писма между Европейската общност и Бразилия съгласно член XXIV:6 и член XXVIII от Общото споразумение за митата и търговията (ГАTT) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз

text:
               26.9.2009

               BG

               Официален вестник на Европейския съюз

               L 254/104

         РЕШЕНИЕ НА СЪВЕТА
   от 7 септември 2009 година
   относно сключването на Споразумение под формата на размяна на писма между Европейската общност и Бразилия съгласно член XXIV:6 и член XXVIII от Общото споразумение за митата и търговията (ГАTT) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз
   (2009/718/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               На 29 януари 2007 г. Съветът упълномощи Комисията да започне преговори с някои други членове на СТО съгласно член XXIV:6 от ГАТТ 1994 г. в процеса на присъединяването към Европейския съюз на Република България и на Румъния.

               (2)

               Комисията проведе тези преговори в консултация с комитета, създаден по силата на член 133 от Договора, и в рамките на дадените от Съвета насоки за преговори.

               (3)

               Комисията приключи преговорите за Споразумение под формата на размяна на писма между Европейската общност и Бразилия. Споразумението следва да бъде одобрено.

               (4)

               Мерките, необходими за прилагане на настоящото решение, следва да бъдат приети в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (1),

         РЕШИ:
   Член 1
   От името на Общността се одобрява Споразумението под формата на размяна на писма между Европейската общност и Бразилия съгласно член XXIV:6 и член XXVIII от ГАТТ 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз.
   Текстът на споразумението е приложен към настоящото решение.
   Член 2
   Подробните правила за прилагане на споразумението се приемат в съответствие с процедурата, предвидена в член 195, параграф 2 от Регламент (ЕО) № 1234/2007 от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (2).
   Член 3
   Председателят на Съвета се упълномощава да определи лицето(лицата), оправомощено(и) да подпише(ат) посоченото в член 1 споразумение под формата на размяна на писма, за да се обвърже Общността.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 7 септември 2009 година.

            За Съвета

            Председател

         E. ERLANDSSON

      (1)  ОВ L 184, 17.7.1999 г., стр. 23.

      (2)  ОВ L 299, 16.11.2007 г., стр. 1.
    ---documentbreak---

               26.9.2009

               BG

               Официален вестник на Европейския съюз

               L 254/106

         СПОРАЗУМЕНИЕ
   под формата на размяна на писма между Европейската общност и Бразилия съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз
   Женева, 16 септември 2009 г.
   Уважаеми господине,
   Вследствие на преговорите съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на списъците на Република България и на Румъния в процеса на присъединяването им към Европейския съюз, Европейската общност и Бразилия се споразумяха за следното:
   Европейската общност ще включи в списъка си за митническата територия на ЕО-27 следните изменения:
   включване в списъка на ЕО-27 на отстъпките, съдържащи се в списъка на ЕО-25;
   добавяне на 5 000 тона към тарифни линии 0201 3000, 0202 3090, 0206 1095 и 0206 2991 към разпределението за Бразилия по тарифна квота на ЕО „Обезкостено висококачествено месо от животни от рода на едрия рогат добитък, прясно, охладено или замразено“, като се запазва досегашната ставка от 20 % в рамките на квотата;
   добавяне на 9 000 тона (erga omnes) към тарифна линия 0202 3090 по тарифна квота на ЕО „Месо от животни от рода на едрия рогат добитък, замразено“, като се запазва досегашната ставка от 20 % в рамките на квотата или 20 % + 45 % от специфичната митническа ставка;
   добавяне на 2 500 тона към тарифна линия 0207 1410 към разпределението за Бразилия по тарифна квота на ЕО „Разфасовки от петли и кокошки“, като се запазва сегашната нулева ставка в рамките на квотата;
   създаване на разпределение за страна (Бразилия) от 2 500 тона към тарифна линия 0207 2710 по тарифна квота на ЕО „Пуешки разфасовки, замразени“, като се запазва сегашната нулева ставка в рамките на квотата;
   добавяне на 300 000 тона към тарифна линия 1701 1110 към разпределението за Бразилия по тарифна квота на ЕО „Захар от захарна тръстика, сурова, предназначена за рафиниране“, като се запазва досегашната ставка от 98 EUR/t в рамките на квотата;
   добавяне на 250 000 тона (erga omnes) към тарифна линия 1701 1110 по тарифна квота на ЕО „Захар от захарна тръстика, сурова, предназначена за рафиниране“, като се запазва досегашната ставка от 98 EUR/t в рамките на квотата.
   Настоящото споразумение ще влезе в сила не по-късно от два месеца след датата на подписаното писмо от Бразилия.

         От името на Европейската общност

   Женева, 16 септември 2009 г.
   Уважаеми господине,
   Относно Вашето писмо, в което пише следното:

      „Вследствие на преговорите съгласно членове XXIV:6 и XXVIII от Общото споразумение за митата и търговията (ГАТТ) 1994 г. във връзка с изменението на списъците на Република България и на Румъния в процеса на присъединяването им към Европейския съюз, Европейската общност и Бразилия се споразумяха за следното:
      Европейската общност ще включи в списъка си за митническата територия на ЕО-27 следните изменения:
      включване в списъка на ЕО-27 на отстъпките, съдържащи се в списъка на ЕО-25;
      добавяне на 5 000 тона към тарифни линии 0201 3000, 0202 3090, 0206 1095 и 0206 2991 към разпределението за Бразилия по тарифна квота на ЕО „Обезкостено висококачествено месо от животни от рода на едрия рогат добитък, прясно, охладено или замразено“, като се запазва досегашната ставка от 20 % в рамките на квотата;
      добавяне на 9 000 тона (erga omnes) към тарифна линия 0202 3090 по тарифна квота на ЕО „Месо от животни от рода на едрия рогат добитък, замразено“, като се запазва досегашната ставка от 20 % в рамките на квотата или 20 % + 45 % от специфичната митническа ставка;
      добавяне на 2 500 тона към тарифна линия 0207 1410 към разпределението за Бразилия по тарифна квота на ЕО „Разфасовки от петли и кокошки“, като се запазва сегашната нулева ставка в рамките на квотата;
      създаване на разпределение за страна (Бразилия) от 2 500 тона към тарифна линия 0207 2710 по тарифна квота на ЕО „Пуешки разфасовки, замразени“, като се запазва сегашната нулева ставка в рамките на квотата;
      добавяне на 300 000 тона към тарифна линия 1701 1110 към разпределението за Бразилия по тарифна квота на ЕО „Захар от захарна тръстика, сурова, предназначена за рафиниране“, като се запазва досегашната ставка от 98 EUR/t в рамките на квотата;
      добавяне на 250 000 тона (erga omnes) към тарифна линия 1701 1110 по тарифна квота на ЕО „Захар от захарна тръстика, сурова, предназначена за рафиниране“, като се запазва досегашната ставка от 98 EUR/t в рамките на квотата.
      Настоящото споразумение ще влезе в сила не по-късно от два месеца след датата на подписаното писмо от Бразилия.“

   Имам честта да изразя съгласието на моето правителство.

         От името на Бразилия


title: 2011/409/ЕС: Решение на Комисията от 11 юли 2011 година относно позицията, която следва да заеме Европейският съюз в рамките на Съвместния комитет ЕС—Швейцария по отношение на процедурния правилник на този комитет, който следва да бъде изготвен от него в съответствие с член 19, параграф 4 от Споразумението между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност

text:
               12.7.2011

               BG

               Официален вестник на Европейския съюз

               L 182/28

         РЕШЕНИЕ НА КОМИСИЯТА
   от 11 юли 2011 година
   относно позицията, която следва да заеме Европейският съюз в рамките на Съвместния комитет ЕС—Швейцария по отношение на процедурния правилник на този комитет, който следва да бъде изготвен от него в съответствие с член 19, параграф 4 от Споразумението между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност
   (2011/409/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Споразумението от 25 юни 2009 г. между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност (1) (наричано по-долу „Споразумението“),
   като взе предвид Решение 2009/556/ЕО на Съвета от 25 юни 2009 г. за временното прилагане и сключването на Споразумение между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност (2), и по-специално член 5, втора алинея от него,
   като има предвид, че:
   член 19, параграф 4 от Споразумението посочва, че Съвместният комитет, създаден със Споразумението (наричан по-нататък „Съвместният комитет ЕС—Швейцария“), следва да изготви свой процедурен правилник,
   ПРИЕ НАСТОЯЩОТО РЕШЕНИЕ:
   Член единствен
   Позицията, която Европейският съюз ще приеме в рамките на Съвместния комитет ЕС—Швейцария по отношение на процедурния правилник, който следва да бъде изготвен в съответствие с член 19, параграф 4 от Споразумението, е определена в приложения проект на решение на Съвместния комитет ЕС—Швейцария.

      Съставено в Брюксел на 11 юли 2011 година.

            За Комисията

            Председател

         José Manuel BARROSO

      (1)  ОВ L 199, 31.7.2009 г., стр. 24.

      (2)  ОВ L 199, 31.7.2009 г., стр. 22.

      Проект на
      РЕШЕНИЕ № 1/2011 НА СЪВМЕСТНИЯ КОМИТЕТ ЕС—ШВЕЙЦАРИЯ
      от […] година
      за приемане на Процедурен правилник на Съвместния комитет и за създаване на работна група
      СЪВМЕСТНИЯТ КОМИТЕТ,
      като взе предвид Споразумението от 25 юни 2009 г. между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност (1), и по-специално член 19, параграфи 4 и 5 от него,
      СЕ ДОГОВОРИ ОТНОСНО СЛЕДНИТЕ РАЗПОРЕДБИ:
      ГЛАВА I

         ПРОЦЕДУРЕН ПРАВИЛНИК

      Член 1
      Състав и председателство
      Съвместният комитет се състои от представители на Съюза и от представители на Конфедерация Швейцария. Председателството се осъществява последователно от договарящите страни за период от една календарна година.
      Преди всяко заседание председателят получава информация за очаквания състав на делегацията на всяка от договарящите страни.
      При наличие на съгласие на двете договарящи страни Съвместният комитет може да покани на заседанията си експерти, които да му предоставят исканата специфична информация.
      Член 2
      Секретариат
      Задачите на секретариат на Съвместния комитет се изпълняват от председателството. Цялата кореспонденция до Съвместния комитет, включително исканията за включване на теми в дневния ред, трябва да се изпраща до председателя.
      Член 3
      Заседания
      След като получи съгласието на двете договарящи страни, председателят на Съвместния комитет определя датата и мястото на заседанията. Заседанията се провеждат последователно в Брюксел и Швейцария.
      Член 4
      Дневен ред на заседанията
      Председателят изготвя предварителен дневен ред за всяко заседание. Той се предоставя на договарящите страни не по-късно от десет дни преди началото на заседанието.
      Предварителният дневен ред включва точките, за които председателят е получил искане за включването им в дневния ред най-късно 15 дни преди началото на заседанието. Документите за справка трябва да бъдат получени от двете договарящи страни най-малко седем дни преди заседанието. При спешни случаи тези срокове може да бъдат съкратени със съгласието на двете договарящи страни.
      Дневният ред се приема от Съвместния комитет в началото на всяко заседание.
      Член 5
      Публичност
      Освен ако е решено друго, заседанията на Съвместния комитет не са публични.
      По отношение на разискванията на Съвместния комитет важи задължението за спазване на професионална тайна.
      Член 6
      Протокол
      След всяко заседание председателят съставя протокол. Проектът на протокол се представя на Съвместния комитет за одобрение. След одобряването протоколът се подписва от председателя и до всяка договаряща страна се изпраща едно копие.
      Член 7
      Приемане на инструментите
      Решенията и препоръките по смисъла на член 21 от Споразумението носят заглавие съответно „Решение“ и „Препоръка“, следвано от пореден номер, датата на тяхното приемане и описание на техния предмет. Те се подписват от председателя и се съобщават на договарящите страни.
      Член 8
      Писмена процедура
      В неотложни случаи решения и препоръки могат да бъдат приети с писмена процедура, при условие че и двете договарящи страни са съгласни.
      Член 9
      Разходи
      Всяка договаряща страна покрива сама разходите, които прави за участие в заседанията на Съвместния комитет.
      Член 10
      Списък на арбитрите
      Съвместният комитет изготвя списък на арбитрите, както се изисква в приложение III към Споразумението, в срок от два месеца от решението си за предаване на спора за уреждане по арбитражната процедура, предвидена в член 29, параграф 3 от Споразумението.
      ГЛАВА II

         РАБОТНА ГРУПА

      Член 11
      Работна група по митническите процедури и мерки за сигурност
      Създава се работна група, която да подпомага Съвместния комитет при изпълнението на неговите функции в областите, посочени в глава II („Процедури“) и глава III („Митнически мерки за сигурност“) от Споразумението.
      Член 12
      Процедурен правилник на работната група
      Членове 1—6 и 9 от настоящото решение се прилагат с необходимите изменения за заседанията на работната група.
      Член 13
      Влизане в сила
      Настоящото решение влиза в сила в деня след неговото приемане.

         Съставено в Брюксел на … година.

               За Съвместния комитет

               Председател

         (1)  ОВ L 199, 31.7.2009 г., стр. 24.


title: 2013/108/ЕС: Решение на Европейския парламент и на Съвета от 21 ноември 2012 година относно мобилизиране на средства от фонд „Солидарност“ на Европейския съюз, съгласно точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               28.2.2013

               BG

               Официален вестник на Европейския съюз

               L 56/15

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 21 ноември 2012 година
   относно мобилизиране на средства от фонд „Солидарност“ на Европейския съюз, съгласно точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2013/108/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взеха предвид предложението на Европейската комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз („фондът“) в израз на солидарност с населението от регионите, засегнати от бедствия.

               (2)

               Междуинституционалното споразумение от 17 май 2006 г. позволява мобилизиране на средства от фонда в рамките на годишния таван от 1 милиард евро.

               (3)

               Регламент (ЕО) № 2012/2002 съдържа разпоредбите, съгласно които могат да бъдат мобилизирани средствата от фонда.

               (4)

               Италия внесе заявление за мобилизирането на средства от фонда във връзка с бедствие, причинено от поредица от земетресения в Италия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година фонд „Солидарност“ на Европейския съюз се мобилизира за осигуряване на сумата от 670 192 359 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 21 ноември 2012 година.

            За Европейския парламент

            Председател

         M. SCHULZ

            За Съвета

            Председател

         A. D. MAVROYIANNIS

      (1)  ОВ C 139, 14.6.2006 г., стр. 1.

      (2)  ОВ L 311, 14.11.2002 г., стp. 3.


title: Решение (ЕС) 2017/1537 на Съвета от 4 септември 2017 година за приемане на позицията на Съвета по проекта за коригиращ бюджет № 3 на Европейския съюз за финансовата 2017 година

text:
               12.9.2017

               BG

               Официален вестник на Европейския съюз

               L 234/6

         РЕШЕНИЕ (ЕС) 2017/1537 НА СЪВЕТА
   от 4 септември 2017 година
   за приемане на позицията на Съвета по проекта за коригиращ бюджет № 3 на Европейския съюз за финансовата 2017 година
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2017 година беше окончателно приет на 1 декември 2016 г. (2),

               —

               на 30 май 2017 г. Комисията представи предложение, съдържащо проект за коригиращ бюджет № 3 към общия бюджет за финансовата 2017 г.,

         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проекта за коригиращ бюджет № 3 на Европейския съюз за финансовата 2017 година беше приета на 4 септември 2017 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 4 септември 2017 година.

            За Съвета

            Председател

         M. MAASIKAS

      (1)  ОВ L 298, 26.10.2012 г., стр. 1.

      (2)  ОВ L 51, 28.2.2017 г., стр. 1.


title: 2009/807/ЕО: Решение на Съвета от 21 октомври 2009 година за назначаване на един заместник-член от Испания в Комитета на регионите

text:
               4.11.2009

               BG

               Официален вестник на Европейския съюз

               L 288/24

      РЕШЕНИЕ НА СЪВЕТА

   от 21 октомври 2009 година
   за назначаване на един заместник-член от Испания в Комитета на регионите
   (2009/807/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Испания,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членовете и заместник-членовете на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н Enrique OJEDA VILA се освободи едно място за заместник-член на Комитета на регионите,

         РЕШИ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2010 г.:

               —

               г-н Miguel LUCENA BARRANQUERO, Secretario General de Acción Exterior, Andalucía.

         Член 2
   Настоящото решение поражда действие от датата на приемането му.

      Съставено в Люксембург на 21 октомври 2009 година.

            За Съвета

            Председател

         A. CARLGREN

      (1)  ОВ L 56, 25.2.2006 г., стр. 75.


title: 2011/864/ОВППС: Решение ПМЕС/1/2011 на Комитета по политика и сигурност от 16 декември 2011 за удължаване на мандата на ръководителя на мисията на Полицейската мисия на Европейския съюз в Босна и Херцеговина (ПМЕС БиХ)

text:
               22.12.2011

               BG

               Официален вестник на Европейския съюз

               L 341/52

         РЕШЕНИЕ ПМЕС/1/2011 НА КОМИТЕТА ПО ПОЛИТИКА И СИГУРНОСТ
   от 16 декември 2011
   за удължаване на мандата на ръководителя на мисията на Полицейската мисия на Европейския съюз в Босна и Херцеговина (ПМЕС БиХ)
   (2011/864/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2011/781/ОВППС на Съвета от 1 декември 2011 относно Полицейската мисия на Европейския съюз (ПМЕС) в Босна и Херцеговина (БиХ) (1), и по-специално член 10, параграф 1 от него,
   като има предвид, че:

               (1)

               Съгласно Решение 2011/781/ОВППС Комитетът по политика и сигурност (КПС) е оправомощен, в съответствие с член 38, трета алинея от Договора, да взема необходимите решения с цел упражняване на политически контрол и стратегическо ръководство на ПМЕС БиХ, включително решението за назначаване на ръководител на мисията.

               (2)

               На 24 октомври 2008 г., с Решение 2008/835/ОВППС (2), КПС назначи г-н Stefan FELLER за ръководител на мисията на ПМЕС БиХ. Неговият мандат бе удължен с Решение 2009/958/ОВППС (3) до 31 декември 2010 г. и впоследствие с Решение 2010/754/ОВППС (4) до 31 декември 2011 г.

               (3)

               С Решение 2011/781/ОВППС Съветът, inter alia, удължи срока на ПМЕС БиХ до 30 юни 2012 г.

               (4)

               На 7 декември 2011 г. върховният представител на Съюза по въпросите на външните работи и политиката на сигурност предложи на КПС да удължи мандата на г-н Stefan FELLER като ръководител на мисията на ПМЕС БиХ с още шест месеца, до 30 юни 2012 г.

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Stefan FELLER като ръководител на мисия на Полицейската мисия на Европейския съюз в Босна и Херцеговина (ПМЕС БиХ) се удължава от 1 януари 2012 г. до 30 юни 2012 г.
   Член 2
   Настоящото решение влиза в сила в деня на приемането му.

      Съставено в Брюксел на 16 декември 2011 година.

            За Комитета по политика и сигурност

            Председател

         O. SKOOG

      (1)  ОВ L 319, 2.12.2011 г., стр. 51.

      (2)  ОВ L 298, 7.11.2008 г., стр. 30.

      (3)  ОВ L 330, 16.12.2009 г., стр. 79.

      (4)  ОВ L 320, 7.12.2010 г., стр. 9.


title: 2014/631/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия за финансовата 2012 година

text:
               5.9.2014

               BG

               Официален вестник на Европейския съюз

               L 266/341

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия за финансовата 2012 година
   (2014/631/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейското съвместно предприятие за „ITER“ и развитието на термоядрената енергия за финансовата 2012 година,

               —

               като взе предвид доклада на Сметната палата относно годишните отчети на Европейското съвместно предприятие за „ITER“ и развитието на термоядрената енергия за финансовата 2012 година, придружен от отговорите на Съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (4), и по-специално член 5, параграф 3 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7–0198/2014),

               1.

               Освобождава от отговорност директора на Европейското съвместно предприятие за „ITER“ и развитието на термоядрената енергия във връзка с изпълнението на бюджета на Съвместното предприятие за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейското съвместно предприятие за „ITER“ и развитието на термоядрената енергия, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 369, 17.12.2013 г., стр. 35.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 90, 30.3.2007 г., стр. 58.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2009/204/ЕО: Решение на Европейския парламент от 22 април 2008 година относно приключването на сметките на Центъра за преводи на органите на Европейския съюз за финансовата 2006 година

text:
               31.3.2009

               BG

               Официален вестник на Европейския съюз

               L 88/125

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Центъра за преводи на органите на Европейския съюз за финансовата 2006 година
   (2009/204/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2006 година (1),
   като взе предвид доклада на Сметната палата относно окончателните годишни отчети на Центъра за преводи за органите на Европейския съюз за финансовата 2006 година, придружен от отговорите на Центъра (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (4), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0124/2008),

               1.

               Отбелязва, че окончателните годишни отчети на Центъра за преводи за органите на Европейския съюз са приложени към доклада на Сметната палата;

               2.

               Одобрява приключването на сметките на Центъра за преводи за органите на Европейския съюз за финансовата 2006 година;

               3.

               Възлага на своя председател да предаде настоящото решение съответно на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 42.

      (2)  ОВ C 309, 19.12.2007 г., стр. 94.

      (3)  ОВ L 248, 16.9.2002 г., стр. 1.

      (4)  ОВ L 314, 7.12.1994 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 10 март 1994 година относно изменение на резервите, формулирани от Общността спрямо разпоредби на определени приложения към международната Конвенция за опростяване и хармонизация на митническите процедури

text:
Важна правна забележка

|

31994D0167

Официален вестник n° L 076 , 18/03/1994 стр. 0028 - 0034 специално финландско издание: глава 2 том 11 стр. 0096  специално шведско издание: глава 2 том 11 стр. 0096  специално чешко издание глава 02 том 05 стр. 203  - 209 специално испанско издание глава 02 том 05 стр. 203  - 209 специално унгарско издание глава 02 том 05 стр. 203  - 209 специално литвийско издание глава 02 том 05 стр. 203  - 209 LV.ES глава 02 том 05 стр. 203  - 209 MT.ES глава 02 том 05 стр. 203  - 209 PL.ES глава 02 том 05 стр. 203  - 209 SK.ES глава 02 том 05 стр. 203  - 209 специално словенско издание глава 02 том 05 стр. 203  - 209

		19940310Решение на Съветаот 10 март 1994 годинаотносно изменение на резервите, формулирани от Общността спрямо разпоредби на определени приложения към международната Конвенция за опростяване и хармонизация на митническите процедури(94/167/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него,като взе предвид предложението на Комисията,като има предвид, че по силата на Решение 75/199/ЕИО [1], Общността е договаряща се страна по международната Конвенция за опростяване и хармонизация на митническите процедури;като има предвид, че по силата на цитираното решение и на Решения 77/415/ЕИО [2], 78/528/ЕИО [3], 80/391/ЕИО [4], 85/204/ЕИО [5], 86/103/ЕИО [6], 87/593/ЕИО [7], 87/594/ЕИО [8], 88/355/ЕИО [9] и 88/356/ЕИО [10], Общността е приела 18 приложения към посочената конвенция;като има предвид, че съгласно член 5, параграф 1 от посочената конвенция, с оглед спазването на специалните изисквания на митническия съюз, Общността е формулирала резерви по отношение на някои "стандарти и Препоръчителни практики", както са определени в тези приложения;като има предвид, че съгласно член 5, параграф 2 от посочената конвенция, Общността е задължена да преразглежда, поне веднъж на всеки три години, Стандартите и Препоръчителни практики, за които е формулирала резерви; като има предвид, че съгласно член 5, параграф 1 от Конвенцията договарящите се страни си запазват правото да формулират резерви дори и по прието вече приложение,РЕШИ:Член 1Резервите, заявени от Общността по отношение на приложения A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 и F.6 към международната Конвенция за опростяване и хармонизация на митническите процедури се изменят във връзка с преразглеждането им, резултатите от което са посочени в приложението към настоящото решение.Член 2Председателят на Съвета определя упълномощен представител, който да нотифицира генералния секретар на Съвета за митническо сътрудничество за резултата от преразглеждането, посочено в член 1.Съставено в Брюксел на 10 март 1994 година.За СъветаПредседателY. Papantoniou[1] ОВ L 100, 21.4.1975 г., стр. 1.[2] ОВ L 166, 4.7.1977 г., стр. 1.[3] ОВ L 160, 17.6.1978 г., стр. 13.[4] ОВ L 100, 17.4.1980 г., стр. 27.[5] ОВ L 87, 27.3.1985 г., стр. 8.[6] ОВ L 88, 3.4.1986 г., стр. 42.[7] ОВ L 362, 22.12.1987 г., стр. 1.[8] ОВ L 362, 22.12.1987 г., стр. 8.[9] ОВ L 161, 28.6.1988 г., стр. 3.[10] ОВ L 161, 28.6.1988 г., стр. 12.--------------------------------------------------19940310ПРИЛОЖЕНИЕРезултатите от преразглеждането, извършено от Общността, в съответствие с изискванията на член 5, параграф 2 от международната Конвенция за опростяване и хармонизация на митническите процедури, според резервите, формулирани от Общността по отношение на приложенията към посочената конвенция1. | Приложение A.1 |относно митническите формалности преди деклариране на стоки |1.1. | Резервата по отношение на Стандарт 11 се оттегля. |1.2. | Резервата по отношение на Стандарт 21 остава в сила. |2. | Приложение A.2 |относно временно складиране на стоки |2.1. | Общата резерва остава в сила. |2.2 | Следната резерва се въвежда за по силата на Препоръчителна практика 10: "Законодателството на Общността дава право на митническите органи да изискат от лицето, което съхранява стоките да депозира обезпечение, за да гарантира последващо плащане на възникнали митнически задължения." |2.3. | Текстът на резервата, изразена относно Препоръчителна практика 13, се заменя със следния: "Законодателството на Общността допуска само и единствено такава обработка на стоки, която да осигурява запазването им в непроменен вид, без обаче да променя външния им вид или техническите им характеристики." |3. | Приложение B.1 |относно внос за домакински нужди |3.1. | Текстът на втория параграф от общата резерва се заменя със следния: "Законодателството на Общността прави разлика между освобождаване на стоки за свободно ползване и освобождаването им за вътрешна употреба.За освобождаване на стоки за свободно ползване е достатъчно само заплащането на митни сборове, докато освобождаването им за вътрешна употреба се прилагат редица други разпоредби, например данъчно облагане." |3.2. | Резервите по отношение на Препоръчителни практики 19 и 52 остават в сила. |3.3. | Първото изречение от текста на резервата за Стандарт 28 се заменя със следното: "Общността прилага разпоредбите на настоящия Стандарт и при непълни декларации." |4. | Приложение B.2 |относно освобождаване от вносни митни сборове на стоки, декларирани за вътрешна употреба |4.1. | Общата резерва и отделните резерви за Препоръчителни практики 20, 27, 32 и 33 и за Стандарт 34 остават в сила. |4.2. | Текстът на резервата, относно Стандарт 3 се заменя с: "Законодателството на Общността освобождава само пратки с незначителна стойност, когато са изпратени директно от трета страна до получател, който се намира в Общността." |4.3. | В последното изречение от текста на резервата за Препоръчителна практика 10 "се придружава" се заменя от "може да се придружава." |4.4. | Текстът на резервата, която се отнася до Препоръчителна практика 16 се заменя с текста: "Въпросните вещества се освобождават от вносни митни сборове, когато се използват изключително за нетърговски, медицински или научни цели." |4.5. | Към текста на резервата, която се отнася до Препоръчителна практика 18 се добавя следният втори параграф: "Държавите-членки имат право да изключат пътни превозни средства с двойна употреба, които се ползват за търговски или професионални цели, от освобождаването от данък добавена стойност." |4.6. | Текстът на резервата, която се отнася до Препоръчителна практика 9, се заменя със: "Освобождаване от митни сборове на стоки под покритието на Стандарт 17 се допуска при условие че всички митни сборове, на които подлежат стоките в държавата си по произход са действително събрани. Периодът, през който бенефициерът е длъжен да бъде собственик или да притежава посочените стоки, е 12 месеца." |4.7. | Текстът на резервата, която се отнася до Стандарт 21 се заменя, както следва: "Държавите-членки могат да освободят от данък добавена стойност принадлежности и движима собственост на лице, което сменя местоживеенето си, когато всички митни сборове и/или данъци, на които подлежат посочените стоки в отправната им държава, или тази по произхода им, са действително събрани.Освобождаването… (останалата част остава непроменена)." |4.8. | Текстът на първо тире от резервата, която се отнася до Препоръчителна практика 23, се заменя със следния текст: "—не по-рано от два месеца преди датата определена за бракосъчетание. В този случай освобождаването се извършва при условие на уместно обезпечение за митни сборове, тъй като обезпечението е по избор, когато става дума за данъчно облекчение, и…". |a) | кафе: | 500 грама |или | |екстракти и есенции от кафе: | 200 грама |б) | чай: | 100 грама |или | |чайни екстракти и есенции: | 40 грама |митни сборове и данъци:в) | парфюми: | 50 грама |или | |тоалетна вода: | 0,25 литра." ||"Стоки, упоменати в тази Препоръчителна практика се внасят без митни сборове и данъци…"|"Законодателството на Общността допуска облекченията по силата на настоящата Препоръчителна практика при условие посочените материали да не служат за многократна употреба. Освобождаване от митни сборове за тези материали се допуска, когато стойността им е включена в данъчната основа на пренасяните стоки."|5. | Приложение B.3 |относно повторен внос в същата държава |5.1. | Общата резерва и резервите за Препоръчителни практики 8 и 24 остават в сила. |5.2. | Резервата за Препоръчителна практика 11 се отменя. |6. | Приложение C.1 |относно окончателен износ |6.1. | Резервите (общата резерва и резервите за Препоръчителна практика 10 и Стандарт 21) остават в сила. |7. | Приложение D.1 |относно правилата за произход |7.1. | Резервите за Стандарт 7 и Препоръчителна практика 10 остават в сила. |7.2. | Във втори параграф текста на резервата, която се отнася до Стандарт 8, "номенклатура по МКО" се заменя с "Номенклатура на Хармонизираната система." |8. | Приложение D.2 |относно документи за доказване на произход |8.1. | Резервите за Препоръчителни практики 3, 10 и 12 остават в сила. |9. | Приложение E.1 |относно митнически транзит |"Макар държавите-членки на Общността да имат единна територия, всяка една от тях има право да урежда опростени транзитни митнически режими, прилагани при определени условия за стоки, които няма да преминават през територията на друга държава-членка.Освен това държавите-членки имат възможността да сключват двустранни или многостранни споразумения, за установяване на опростени митнически режими, отговарящи на критерии, определени като необходими и прилагани за определен трафик или определени предприятия."|10. | Приложение E.3 |относно митническо складиране |10.1. | Общата резерва остава в сила. |"Законодателството на Общността изисква задължително осигуряване на "надлежен митнически надзор" в рамките на режима митническо складиране. Освен определяне на метода на надзор държавите-членки имат право и да изискват представяне на обезпечение."|"Обикновено Общността прилага разпоредбите на настоящата Препоръчителна практика, но си запазва правото да не я прилага при изключителни обстоятелства."|"Тази Препоръчителна практика не се прилага за данък добавена стойност.Държавите-членки на Общността имат право да решават дали да допускат или не обратно изплащане на митни сборове."|"Независимо от това дали посочените стоки бъдат изнасяни впоследствие или не, законодателството на Общността не допуска складиране в митнически складове на стоки, които подлежат на или съдържат в стойността си вътрешни митни сборове или данъци."|"Внесените в Общността стоки могат да бъдат подлагани на обичайни форми на обработка, за да се гарантира съхранението им или пазарните им стойности или да се подготвят за разпространение или препродажба.При определени обстоятелства стоки, включени в общата земеделска политика, могат да се обработват по начин определен специално за техния случай."|"Законодателството на Общността в областта на митническите складове не определя максимален срок за съхранение на стоки в тях. Въпреки това при изключителни случаи срокът на съхранение може да е по-малко от година."|11. | Приложение E.4 |относно оттегляне на стоки |11.1. | Резервите (общи и конкретни относно Стандарт 5) остават в сила. |12. | Приложение E.5 |относно временен внос при условие за повторен износ в същата държава |12.1. | Общата резерва и резервата за Стандарт 14 и Препоръчителни практики 33 и 37 остават в сила. |"Законодателството на Общността не допуска поставяне под митнически режим на временно допускане стоки, които за целите на освобождаване от временно допускане или за митнически режим на активно усъвършенстване, са внесени под митнически режим митническо складиране или свободна зона преди да бъдат повторно изнесени (свободни зони са създадени в Дания, Германия, Гърция, Испания, Ирландия, Италия, Португалия и Обединеното Кралство)."|"Обикновено Общността прилага разпоредбите на настоящата Препоръчителна практика, но си запазва правото да не я прилага при изключителни обстоятелства."|"Настоящият Стандарт се прилага в държави-членки със създадени свободни зони (Дания, Германия, Гърция, Испания, Ирландия, Италия, Португалия и Обединеното Кралство) само и единствено, когато стоките са въведени в свободните зони с цел последващ износ от митническата територия на Общността."|"За опаковки, които имат неизтриваема и неотделима маркировка и се внасят пълни от лице, установено извън митническата територия на Общността, законодателството на Общността разрешава временно допускане, основаващо се на устна декларация придружена от списък. За всички останали видове опаковки са задължителни писмени декларации по реда на митнически режим за временно допускане.Когато поради търговско естество повторният износ не подлежи на съмнение, законодателството на Общността разрешава временно допускане без обезпечение за опаковки, които се внасят празни и имат неизтриваема и неотделима маркировка. Освен това се допуска изключение от задължението за обезпечение за опаковки, внасяни пълни при устна декларация и списък, освен когато компетентните органи не изискат изрично представяне на обезпечение.""Законодателството на Общността разпорежда при наличие на значителен риск от нарушение на задължението за повторен износ на моторно превозно средство за търговско ползване да се прилага митнически режим, потвърден с документ, издаден на базата на международна конвенция или с подаване на декларация; митническите органи имат право да изискат обезпечение при подаване на декларацията.""За всички контейнери, независимо дали са одобрени или не да пренасят стоки под митнически печат, законодателството на Общността допуска временно допускане без митнически формалности от датата на влизане на митническата територия на Общността, но при условие контейнерите да имат трайна маркировка, която да е видима и да ги свързва със собственика или оператора им и съдържа задължително идентификационните им номера, както и тара на контейнера (с изключение на разменните единици използвани в комбинираните пътни-железопътни превози) и държавата, където е регистриран (с изключение на случаите на въздушен транспорт).Контейнери, които не отговарят на тези изисквания могат да получат статут на временно допускане на митническата територия на Общността след подаване на съответната писмена митническа декларация, издаване на надлежно разрешително и, когато са на лице основателни съмнения за спазване на задължението за повторен износ, вписването им в списък и/или представяне на обезпечение.""За всички палети, които могат да бъдат идентифицирани надлежно, законодателството на Общността разрешава временно допускане без допълнителни митнически формалности от датата на влизане на митническата територия на Общността. Когато палетите не могат да бъдат идентифицирани се изисква подаване на писмена декларация и издаване на съответно разрешително.В двата случая митническите органи имат право да изискат представяне на обезпечение при сериозен риск от нарушение на задължението за повторен износ."|"Временното допускане с частично освобождаване от вносни митни сборове не се прилага за потребителски продукти и стоки, които…"|13. | Приложение E.6 |относно временно допускане за активно усъвършенстване |13.1. | Общата резерва и резервата относно Стандарт 19 остават в сила. |"Обикновено Общността прилага разпоредбите на тази Препоръчителна практика, но си запазва правото да не я прилага при изключителни обстоятелства."|"Когато митнически орган има право да изисква обезпечение, видът и количеството на това обезпечение се определя от митническите органи на всяка една държава-членка."|"Настоящият Стандарт се прилага в държавите-членки със създадени свободни зони (Дания, Германия, Гърция, Испания, Ирландия, Италия, Португалия и Обединеното Кралство), когато компенсаторните продукти се внасят в митническата територия на Общността с оглед последващ износ."|"Законодателството на Общността не определя никакви ограничения от вида, посочен в настоящата Препоръчителна практика. При възникване на митническо задължение за компенсаторни продукти или стоки в непроменен вид, то води до задължение за изплащане на компенсаторна лихва върху размера на дължимите вносни митни сборове."|14. | Приложение E.8 |относно временен износ за пасивно усъвършенстване |14.1. | Общата резерва и резервата по Стандарт 20 остават в сила. |"Обикновено Общността прилага разпоредбите на настоящата Препоръчителна практика, но си запазва правото да не я прилага при изключителни обстоятелства."|15. | Приложение F.1 |относно свободните зони |"Законодателството на Общността позволява на държавите-членки да определят за свободни зони пространства от митническата територия на Общността. До момента свободни зони от подобен вид са създадени в Дания, Германия, Гърция, Испания, Ирландия, Италия, Португалия и Обединеното Кралство.Освен това законодателството на Общността определя и специфичен вид свободни зони наречени "свободен склад", за които се прилагат същите правила, както и за свободните зони. Досега свободни складове са създадени в Испания, Франция, Италия, Нидерландия и Португалия.Освен това законодателството на Общността се отнася само до част от режимите разгледани в настоящото приложение. По отношение на области извън правомощията на законодателството на Общността, държавите-членки предоставят, при необходимост, свои възражения и условия."|"Законодателството на Общността в областта на митническите складове не определя максимален срок за съхранение на стоки в тях. Въпреки това, при изключителни случаи, срокът на съхранение може да е по-малко от година."|16. | Приложение F.2 |относно преработката на стоки за вътрешна употреба |16.1. | Резервите (общата резерва и резервата относно Препоръчителна практика 7) остават в сила. |17. | Приложение F.3 |относно митническите улеснения, приложими за пътници |17.1 | Общата резерва и резервите относно Стандарти 21, 38 и 44 и Препоръчителна практика 45 остават в сила. |"Законодателството на Общността не съдържа разпоредби за система на фиксирана оценка на данък добавена стойност и акцизи."|"Законодателството на Общността разпорежда при наличие на значителен риск от нарушение на задължението за повторен износ на лично превозно средство, да се прилага митнически режим, потвърден с документ, издаден на базата на международна конвенция или с подаване на декларация; митническите органи имат право да изискат обезпечение при подаване на декларацията."|18. | Приложение F.6 |относно възстановяване на вносни митни сборове и данъци |18.1. | Резервите (общата резерва и резервите относно Стандарт 7) остават в сила. |--------------------------------------------------


title: 2008/859/ЕО: Решение на Съвета от 4 ноември 2008 година за изменение на приложение 3, част I към Общите консулски инструкции относно гражданите на трети държави, за които се изисква виза за летищен трансфер

text:
               14.11.2008

               BG

               Официален вестник на Европейския съюз

               L 303/11

      РЕШЕНИЕ НА СЪВЕТА

   от 4 ноември 2008 година
   за изменение на приложение 3, част I към Общите консулски инструкции относно гражданите на трети държави, за които се изисква виза за летищен трансфер
   (2008/859/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 789/2001 на Съвета от 24 април 2001 г. за запазване на изпълнителни правомощия на Съвета във връзка с някои подробни разпоредби и практически процедури за разглеждане на молби за визи (1),
   като взе предвид инициативата на Франция,
   като има предвид, че:

               (1)

               Приложение 3, част I към Общите консулски инструкции съдържа общия списък на трети държави, за чиито граждани се изисква виза за летищен трансфер (ВЛТ) от всички държави-членки.

               (2)

               По отношение на гражданите на Гана и Нигерия Франция желае да ограничи изискването за виза за летищен трансфер до лица, които не притежават валидна виза, издадена от държава-членка на Европейския съюз или за държава, която е страна по Споразумението за Европейското икономическо пространство от 2 май 1992 г., Канада, Япония, Швейцария или Съединените американски щати. Ето защо Общите консулски инструкции следва съответно да се изменят.

               (3)

               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана с него и не го прилага. Предвид това, че настоящото решение развива достиженията на правото от Шенген съгласно разпоредбите на част 3, дял IV от Договора за създаване на Европейската общност, Дания, в съответствие с член 5 от посочения протокол, решава в рамките на шест месеца след приемането на настоящото решение от Съвета дали ще го прилага в своето национално право.

               (4)

               По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението, сключено между Съвета на Европейския съюз и Република Исландия и Кралство Норвегия за асоциирането на тези две държави към изпълнението, прилагането и развитието на разпоредбите на достиженията на правото от Шенген (2), които попадат в рамките на областта, посочена в член 1, буква А от Решение 1999/437/ЕО на Съвета от 17 май 1999 г. относно определени условия за прилагането на това споразумение (3).

               (5)

               По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението, сключено между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, които попадат в рамките на областта, посочена в член 1, буква А от Решение 1999/437/ЕО, четен във връзка с член 3 от Решение 2008/146/ЕО (4) и Решение 2008/149/ПВР на Съвета (5).

               (6)

               По отношение на Лихтенщайн настоящото решение представлява развитие на разпоредбите на достиженията на правото от Шенген по смисъла на Протокола, подписан между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (6), които попадат в рамките на областта, посочена в член 1, буква А от Решение 1999/437/ЕО, четен във връзка с член 3 от Решения 2008/261/ЕО (7) и 2008/262/ЕО на Съвета (8).

               (7)

               Настоящото решение представлява развитие на разпоредбите на достиженията на правото от Шенген, в което Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (9). Следователно Обединеното кралство не участва в приемането му, не е обвързано с него и не го прилага.

               (8)

               Настоящото решение представлява развитие на разпоредбите на достиженията на правото от Шенген, в което Ирландия не участва, в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (10). Следователно Ирландия не участва в приемането му, не е обвързана с него и не го прилага.

               (9)

               По отношение на Кипър, настоящото решение представлява акт, който развива достиженията на правото от Шенген или е свързан с тях по друг начин по смисъла на член 3, параграф 2 от Акта за присъединяване от 2003 г.

               (10)

               Настоящото решение представлява акт, който развива достиженията на правото от Шенген или е свързан с тях по друг начин по смисъла на член 4, параграф 2 от Акта за присъединяване от 2005 г.,

         РЕШИ:
   Член 1
   Приложение 3, част I към Общите консулски инструкции се изменя, както следва:

               1.

               Във вписването по отношение на Гана съществуващата бележка под линия се заменя със следното:
               „За държавите от Бенелюкс, Франция, Германия, Италия и Испания
               Следните лица се освобождават от изискването за виза за летищен трансфер:

                           —

                           Граждани, притежаващи валидна виза за държава-членка на ЕС или за държава, която е страна по Споразумението за Европейското икономическо пространство от 2 май 1992 г., Канада, Швейцария, Япония или Съединените американски щати, или когато се връщат от тези държави, след като са използвали визата.“

               2.

               Във вписването по отношение на Нигерия съществуващата бележка под линия се заменя със следното:
               „За държавите от Бенелюкс, Франция, Германия, Италия и Испания
               Следните лица се освобождават от изискването за виза за летищен трансфер:

                           —

                           Граждани, притежаващи валидна виза за държава-членка на ЕС или за държава, която е страна по Споразумението за Европейското икономическо пространство от 2 май 1992 г., Канада, Япония, Швейцария или Съединените американски щати, или когато се връщат от тези държави, след като са използвали визата“.

         Член 2
   Настоящото решение се прилага от 5 ноември 2008 г.
   Член 3
   Адресати на настоящото решение са държавите-членки в съответствие с Договора за създаване на Европейската общност.

      Съставено в Брюксел на 4 ноември 2008 година.

            За Съвета

            Председател

         C. LAGARDE

      (1)  ОВ L 116, 26.4.2001 г. стр. 2.

      (2)  ОВ L 176, 10.7.1999 г. стр. 36.

      (3)  ОВ L 176, 10.7.1999 г. стр. 31.

      (4)  ОВ L 53, 27.2.2008 г. стр. 1.

      (5)  ОВ L 53, 27.2.2008 г. стр. 50.

      (6)  ОВ L 83, 26.3.2008 г., стр. 3.

      (7)  Вж. бележка под линия на стр. 6.

      (8)  ОВ L 83, 26.3.2008 г. стр. 5.

      (9)  ОВ L 131, 1.6.2000 г. стр. 43.

      (10)  ОВ L 64, 7.3.2002 г. стр. 20.


title: 2013/264/ЕС: Решение на Съвета от 29 май 2013 година за назначаване на двама членове и един заместник-член от Италия в Комитета на регионите

text:
               6.6.2013

               BG

               Официален вестник на Европейския съюз

               L 154/6

         РЕШЕНИЕ НА СЪВЕТА
   от 29 май 2013 година
   за назначаване на двама членове и един заместник-член от Италия в Комитета на регионите
   (2013/264/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Renata POLVERINI и на г-н Gianfranco VITAGLIANO се освободиха две места за членове. След изтичането на мандата на г-н Paolo VALENTINI PUCCITELLI се освободи едно място за заместник-член,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-н Paolo di LAURA FRATTURA, Presidente della Regione Molise

                           —

                           г-н Nicola ZINGARETTI, Presidente della Regione Lazio,

                     и

               б)

               за заместник-член:

                           —

                           г-н Stefano Bruno GALLI, Consigliere Regione Lombardia.

         Член 2
   Настоящото решение влиза в сила в деня на приемането му.

      Съставено в Брюксел на 29 май 2013 година.

            За Съвета

            Председател

         R. BRUTON

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2013/625/ЕС: Решение на Европейския парламент от 17 април 2013 година относно приключването на сметките на Европейското съвместно предприятие за ITER и развитието на термоядрената енергия за финансовата 2011 година

text:
               16.11.2013

               BG

               Официален вестник на Европейския съюз

               L 308/368

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейското съвместно предприятие за „ITER“ и развитието на термоядрената енергия за финансовата 2011 година
   (2013/625/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейското съвместно предприятие за „ITER“ и развитието на термоядрената енергия за финансовата 2011 година,

               —

               като взе предвид доклада на Сметната палата относно годишните отчети на Европейското съвместно предприятие за „ITER“ и развитието на термоядрената енергия за финансовата 2011 година, придружен от отговорите на Съвместното предприятие (1),

               —

               като взе предвид заключенията на съвместната делегация на Комисията по бюджети и Комисията по бюджетен контрол на Европейския парламент в „ITER“ в Кадараш през периода 16–18 май 2011 г.,

               —

               като взе предвид препоръката на Съвета от 12 февруари 2013 г. (05755/2013 – C7-0040/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2007/198/Евратом на Съвета от 27 март 2007 г. за създаване на Европейското съвместно предприятие за „ITER“ и развитието на термоядрената енергия и за предоставяне на предимства на същото (4), и по-специално член 5, параграф 3 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0077/2013),

               1.

               Одобрява приключването на сметките на Европейското съвместно предприятие за „ITER“ и развитието на термоядрената енергия за финансовата 2011 година.

               2.

               Възлага на своя председател да предаде настоящото решение на директора на Европейското съвместно предприятие за „ITER“ и развитието на термоядрената енергия, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 6, 10.1.2013 г., стр. 36.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 90, 30.3.2007 г., стр. 58.

      (5)  ОВ L 357, 31.12.2002 г., стр. 72.


title: 2007/7/ЕО, ЕвратомРешение на Представителите на Правителствата на Държавите-Членки на Европейския съюз от 1 януари 2007 година относно назначаването на съдии в Съда на Европейските общности

text:
               4.1.2007

               BG

               Официален вестник на Европейския съюз

               L 1/18

      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ

   от 1 януари 2007 година
   относно назначаването на съдии в Съда на Европейските общности
   (2007/7/ЕО, Евратом)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 223 от него,
   като взеха предвид Договора за създаване на Европейската общност за атомна енергия, и по-специално член 139 от него,
   като взеха предвид Акта, който се отнася до условията за присъединяване към Европейския съюз на Република България и на Румъния и до измененията на договорите, на които е основан Европейският съюз, и по-специално член 46, параграф 1 и параграф 2, първа алинея от него,
   като имат предвид, че:

               (1)

               Член 46, параграф 1 и параграф 2, първа алинея от гореспоменатия Акт за присъединяване предвижда назначаването на двама съдии в Съда. Мандатът на единия от тези съдии изтича на 6 октомври 2009 г. Този съдия се определя чрез жребий. Мандатът на другия съдия изтича на 6 октомври 2012 г.

               (2)

               Необходимо е следователно да бъдат назначени, съгласно цитирания член и след провеждане на упоменатия в него жребий, двама допълнителни съдии в Съда на Европейските общности,

         РЕШИХА:
   Член 1
   Госпожа Камелия Тоадер се назначава за съдия в Съда на Европейските общности за периода от 1 януари 2007 г. до 6 октомври 2009 г.
   Член 2
   Господин Александър Арабаджиев се назначава за съдия в Съда на Европейските общности за периода от 1 януари 2007 г. до 6 октомври 2012 г.
   Член 3
   Настоящото решение влиза в сила на 1 януари 2007 г.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 1 януари 2007 година.

            Председател

         W. SCHÖNFELDER


title: Искане за снемане на имунитета на Massimo D'Alema #Решение на Европейския парламент от 18 ноември 2008 г. относно искане за снемане на имунитета на Massimo D’Alema (2008/2298(IMM)

text:
               22.1.2010

               BG

               Официален вестник на Европейския съюз

               CE 16/77

         Искане за снемане на имунитета на Massimo D'Alema
   P6_TA(2008)0538
   Решение на Европейския парламент от 18 ноември 2008 г. относно искане за снемане на имунитета на Massimo D'Alema (2008/2298(IMM)
   (2010/C 16 E/20)

      Европейският парламент,

               —

               като взе предвид искането за снемане на имунитета на Massimo D'Alema, предадено от прокуратурата при съда в Милано на 30 май 2008 г. и обявено в пленарно заседание на 16 юни 2008 г.,

               —

               като взе предвид член 10 от Протокола за привилегиите и имунитетите на Европейските общности от 8 април 1965 г. и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейските общности от 12 май 1964 г. и от 10 юли 1986 г. (1),

               —

               като взе предвид членове 6 и 7 от своя правилник,

               —

               като взе предвид доклада на Комисията по правни въпроси (A6-0422/2008),

         1.   Реши да не даде разрешение за използване на въпросните подслушани телефонни разговори и да не снеме имунитета на Massimo D'Alema;
   2.   Възлага на своя председател незабавно да предаде настоящото решение и доклада на своята компетентна комисия на съответните италиански власти.

      (1)  Дело 101/63, Wagner с/у Fohrmann и Krier, ССП 1964 г., стр. 383 и Дело 149/85, Wybot срещу Faure и други, ССП 1986 г., стр. 2391.


title: Решение (ЕС) 2017/192 на Съвета от 8 ноември 2016 година относно сключването на Протокол към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора във връзка с участието на Република Хърватия като договаряща страна вследствие на присъединяването ѝ към Европейския съюз

text:
               4.2.2017

               BG

               Официален вестник на Европейския съюз

               L 31/1

         РЕШЕНИЕ (ЕС) 2017/192 НА СЪВЕТА
   от 8 ноември 2016 година
   относно сключването на Протокол към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора във връзка с участието на Република Хърватия като договаряща страна вследствие на присъединяването ѝ към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а) и член 218, параграф 8, втора алинея от него,
   като взе предвид Акта за присъединяване на Република Хърватия, и по-специално член 6, параграф 2 от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Съгласно Решение 2014/122/ЕС на Съвета (2) Протоколът към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора във връзка с присъединяването на Република Хърватия към Европейския съюз бе подписан на 4 март 2016 г. при условие на сключването му на по-късна дата.

               (2)

               Протоколът следва да бъде сключен от името на Европейския съюз и неговите държави членки,

         ПРИЕ НАСТОЯЩОТО РЕШЕНИЕ:
   Член 1
   С настоящото Протоколът към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора във връзка с участието на Република Хърватия като договаряща страна вследствие на присъединяването ѝ към Европейския съюз (3) се одобрява от името на Европейския съюз и неговите държави членки.
   Член 2
   Председателят на Съвета посочва лицето, упълномощено да извърши от името на Европейския съюз и неговите държави членки нотификацията, предвидена в член 6 от Протокола, за да бъде изразено съгласието на Европейския съюз и неговите държави членки за обвързването им с Протокола (4).
   Член 3
   Настоящото решение влиза в сила в деня на приемането му.

      Съставено в Брюксел на 8 ноември 2016 година.

            За Съвета

            Председател

         P. KAŽIMÍR

      (1)  Одобрение от 14 септември 2016 г. (все още непубликувано в Официален вестник).

      (2)  Решение 2014/122/ЕС на Съвета от 11 февруари 2014 година относно подписването, от името на Европейския съюз и на неговите държави членки, на Протокол към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора във връзка с участието на Република Хърватия като договаряща страна вследствие на присъединяването ѝ към Европейския съюз (ОВ L 69, 8.3.2014г., стр. 2).

      (3)  Текстът на Протокола е публикуван в Официален вестник на Европейския съюз (ОВ L 31, 4.2.2017 г., стр. 3).

      (4)  Датата на влизане в сила на Протокола ще бъде публикувана в Официален вестник на Европейския съюз от Генералния секретариат на Съвета.


title: Решение 2014/508/ОВППС на Съвета от 30 юли 2014 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

text:
               30.7.2014

               BG

               Официален вестник на Европейския съюз

               L 226/23

         РЕШЕНИЕ 2014/508/ОВППС НА СЪВЕТА
   от 30 юли 2014 година
   за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1), и по-специално член 3, параграф 1 от него,
   като има предвид, че:

               (1)

               На 17 март 2014 г. Съветът прие Решение 2014/145/ОВППС.

               (2)

               Предвид сериозната обстановка в Украйна Съветът смята, че в съдържащия се в приложението към Решение 2014/145/ОВППС списък на лица, образувания и органи, за които се прилагат ограничителни мерки, следва да бъдат добавени и други лица и образувания.

               (3)

               Ето защо приложението към Решение 2014/145/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Лицата и образуванията, изброени в приложението към настоящото решение, се добавят в списъка, който се съдържа в приложението към Решение 2014/145/ОВППС.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 30 юли 2014 година.

            За Съвета

            Председател

         S. GOZI

      (1)  ОВ L 78, 17.3.2014 г., стр. 16.

      ПРИЛОЖЕНИЕ
      Списък на лицата и образуванията, посочени в член 1
      Физически лица

                  Име

                  Идентифицираща информация

                  Основания

                  Дата на вписване

                  1.

                  Alexey Alexeyevich GROMOV

                  Роден на 31.5.1960 г. в Загорск (Сергиев посад)

                  В качеството си на първи заместник-ръководител на администрацията на президента е отговорен за даването на указания на руските медии да възприемат линия, благоприятстваща сепаратистите в Украйна и анексирането на Крим, като по този начин подкрепя дестабилизирането на Източна Украйна и анексирането на Крим.

                  30.7.2014 г.

                  2.

                  Oksana TCHIGRINA
                  Оксана Чигрина

                  Говорител на т.нар. „правителство“ на т.нар. „Луганска народна република“, правила изказвания и изявления, например относно свалянето на украински военен самолет, вземане на заложници, бойни действия на незаконните въоръжени групи, вследствие на което се подкопава териториалната цялост, суверенитетът и единството на Украйна.

                  30.7.2014 г.

                  3.

                  Boris LITVÍNOV
                  Борис Литвинов

                  От 22 юли е председател на т.нар. „Върховен съвет“ на т.нар. „Донецка народна република“, заемал основно място в процеса на определяне на политиката и организирането на незаконния референдум, довел до провъзгласяването на т.нар. „Донецка народна република“, което представлява нарушение на териториалната цялост, суверенитета и единството на Украйна.

                  30.7.2014 г.

                  4.

                  Sergey ABISOV

                  Роден на 27.11. 1967 г.

                  Приел назначението си за т.нар. „министър на вътрешните работи на Република Крим“ от президента на Русия (указ № 301) на 5 май 2014 г. и с действията си в качеството на т.нар. „министър на вътрешните работи“ подкопава териториалната цялост, суверенитета и единството на Украйна.

                  30.7.2014 г.

                  5

                  Arkady Romanovich ROTENBERG

                  Роден на 15.12.1951 г. в Ленинград (Санкт Петербург)

                  Г-н Ротенберг се познава с президента Путин от дълго време и е негов бивш спаринг партньор по джудо.
                  Натрупал е богатството си по време на мандата на президента Путин. Облагодетелстван от вземащите решения лица в Русия, като са му възлагани важни договори от руската държава или държавни предприятия. Неговите дружества по-специално са получили няколко високодоходни договора за подготовката на олимпийските игри в Сочи.
                  Основен акционер в Giprotransmost — дружество, получило договор за обществени поръчки от държавно предприятие за извършване на проучване за осъществимост за строежа на мост от Русия до незаконно анексираната Автономна република Крим, като по този начин консолидира интеграцията й към Руската федерация, което на свой ред допълнително подкопава суверенитета и териториалната цялост на Украйна.

                  30.7.2014 г.

                  6.

                  Konstantin Valerevich MALOFEEV
                  Константин Валерьевич Малофеев

                  Роден на 3.7.1974 г. в Пушчино

                  За г-н Малофеев е известно, че е тясно свързан с украинските сепаратиски в Източна Украйна и Крим. Той е бивш работодател на г-н Borodai, т.нар. министър-председател на т.нар. „Донецка народна република“ и се е срещал с г-н Aksyonov, т. нар. министър-председател на т.нар. „Република Крим“. Той е основател и асоцииран директор на Marshall Capital и председател на Saint Basil the Great Charitable Foundation. Украинското правителство е започнало наказателно разследване на материалната и финансова подкрепа, която се твърди, че предоставя на сепаратистите.
                  Освен това е направил редица публични изявления в подкрепа на анексирането на Крим и инкорпорирането на Украйна в Русия, като по-конкретно през юни 2014 г. е заявил: „Не може да се инкорпорира цялата Украйна в Русия. Източната част (на Украйна) — може би“.
                  Следователно г-н Малофеев действа за дестабилизирането на Източна Украйна.

                  30.7.2014 г.

                  7.

                  Yuriy Valentinovich KOVALCHUK
                  Юрий Валентинович Ковальчук

                  Роден на 25.7.1951 г. в Ленинград (Санкт Петербург)

                  Г-н Ковальчук се познава от дълго време с президента Путин. Той е съосновател на т.нар. Ozero Dacha, кооперативно дружество, в което участват лица от влиятелна група, приближена на президента Путин.
                  Облагодетелства се от връзките си с вземащите решения лица в Русия. Той е председател и най-големият акционер на Bank Rossiya, от която през 2013 г. притежава около 38 % и която се счита за личната банка на висши длъжностни лица в Руската федерация. След незаконното анексиране на Крим Bank Rossiya открива клонове в Крим и Севастопол, като по този начин консолидира интеграцията им в Руската федерация.
                  Освен това Bank Rossiya има сериозно участие в National Media Group, което на свой ред контролира телевизии, които активно подкрепят политиките на руското правителство за дестабилизиране на Украйна.

                  30.7.2014 г.

                  8.

                  Nikolay Terentievich SHAMALOV
                  Николай Терентьевич Шамалов

                  Роден на 24.1.1950 г.

                  Г-н Шамалов се познава от дълго време с президента Путин. Той е съосновател на т.нар. Ozero Dacha, кооперативно дружество, в което участват лица от влиятелна група, приближена на президента Путин.
                  Облагодетелства се от връзките си с вземащите решения лица в Русия. Той вторият най-голям акционер на Bank Rossiya, от която през 2013 г. притежава около 10 % и която се счита за личната банка на висши длъжностни лица в Руската федерация. След незаконното анексиране на Крим Bank Rossiya открива клонове в Крим и Севастопол, като по този начин консолидира интеграцията им в Руската федерация.
                  Освен това Bank Rossiya има сериозно участие в National Media Group, което на свой ред контролира телевизии, които активно подкрепят политиките на руското правителство за дестабилизиране на Украйна.

                  30.7.2014 г.

      Образувания

                  Наименование

                  Идентифицираща информация

                  Основания

                  Дата на вписване

                  1.

                  OAO Концерн ΠBO „Алмаз-Антей“
                  JOINT-STOCK COMPANY CONCERN ALMAZ-ANTEY (известно още като ALMAZ-ANTEY CORP; известно още като ALMAZ-ANTEY DEFENSE CORPORATION; известно още като ALMAZ-ANTEY JSC)

                  41 ul.Vereiskaya, Moscow 121471, Russia;
                  Уебсайт: almazantey.ru;
                  Email: antey@almaz-antey.ru

                  „Алмаз-Антей“ е руско държавно предприятие. То произвежда противовъдушни оръжия, включително ракети земя-въздух, с които снабдява руската армия. Руските власти предоставят тежко въоръжение на сепаратистите в Източна Украйна, с което допринасят за дестабилизирането на Украйна. Тези оръжия се използват от сепаратистите, включително за сваляне на самолети. Следователно, като държавно предпри ятие „Алмаз-Антей“ допринася за дестабилизирането на Украйна.

                  30.7.2014 г.

                  2.

                  ДОБРОЛЕТ
                  DOBROLET (известно още като DOBROLYOT)
                  Добролет/Добролёт

                  Airline code QD
                  International Highway, House 31, building 1, 141411 Moscow
                  141411, Москва г, Международное ш, дом 31, строение 1
                  Уебсайт: www.dobrolet.com

                  Добролет е дъщерно предприятие на руско държавно дружество за авиационна дейност. След незаконното анексиране на Крим Добролет извършва изключително полети между Москва и Симферопол. Следователно улеснява интеграцията на незаконно анексираната Автономна република Крим към Руската федерация и подкопава суверенитета и териториалната цялост на Украйна.

                  30.7.2014 г.

                  3.

                  РУСКА НАЦИОНАЛНА ТЪРГОВСКА БАНКА
                  RUSSIAN NATIONAL COMMERCIAL BANK

                  Лиценз № 1354 от Централната банка на Русия
                  Russian Federation, 127 030 Moscow, Krasnoproletarskaya street 9/5.

                  След незаконното анексиране на Крим Руската национална търговска банка (RNCB) става изцяло собственост на т.нар. „Република Крим“. Тя е основен участник в пазара, докато преди анексирането не е имала присъствие в Крим. Като изкупува или поема управлението на клонове на оттеглящи се банки, действащи в Крим, RNCBпредоставя материална и финансова подкрепа на действията на руското правителство за интегрирането на Крим в Руската федерация, като по този начин подкопава териториалната цялост на Украйна.

                  30.7.2014 г.


title: Решение (ЕС, Евратом) 2016/2160 на Европейския парламент от 27 октомври 2016 година относно освобождаването от отговорност във връзка с изпълнението на бюджета на Европейското съвместно предприятие за ITER и развитието на термоядрената енергия за финансовата 2014 година

text:
               8.12.2016

               BG

               Официален вестник на Европейския съюз

               L 333/66

         РЕШЕНИЕ (ЕС, Евратом) 2016/2160 НА ЕВРОПЕЙСКИЯ ПАРЛАМЕНТ
   от 27 октомври 2016 година
   относно освобождаването от отговорност във връзка с изпълнението на бюджета на Европейското съвместно предприятие за ITER и развитието на термоядрената енергия за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейското съвместно предприятие за ITER и развитието на термоядрената енергия за финансовата 2014 година,

               —

               като взе предвид доклада на Сметната палата относно годишните отчети на Европейското съвместно предприятие за ITER и развитието на термоядрената енергия за финансовата 2014 година, придружен от отговорите на Съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Съвместното предприятие във връзка с изпълнението на бюджета за финансовата 2014 година (05587/2016 — C8-0052/2016),

               —

               като взе предвид своето решение от 28 април 2016 г. (3) за отсрочване на решението за освобождаване от отговорност за финансовата 2014 година, както и отговорите на директора на Европейското съвместно предприятие за ITER и развитието на термоядрената енергия,

               —

               като взе предвид член 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

               —

               като взе предвид Решение 2007/198/Евратом на Съвета от 27 март 2007 г. за създаване на Европейското съвместно предприятие за ITER и развитието на термоядрената енергия и за предоставяне на предимства на същото (5), и по-специално член 5, параграф 3 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7),

               —

               като взе предвид член 94 и приложение V към своя правилник,

               —

               като взе предвид втория доклад на комисията по бюджетен контрол (А8-0275/2016),

               1.

               Освобождава от отговорност директора на Европейското съвместно предприятие за ITER и развитието на термоядрената енергия във връзка с изпълнението на бюджета на Съвместното предприятие за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейското съвместно предприятие за ITER и развитието на термоядрената енергия, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 33.

      (2)  ОВ C 422, 17.12.2015 г., стр. 34.

      (3)  ОВ L 246, 14.9.2016 г., стр. 438.

      (4)  ОВ L 298, 26.10.2012 г., стр. 1.

      (5)  ОВ L 90, 30.3.2007 г., стр. 58.

      (6)  ОВ L 357, 31.12.2002 г., стр. 72.

      (7)  ОВ L 328, 7.12.2013 г., стр. 42.